- Hindi News
- National
- जेडीए की मिलीभगत से 8 मंजिल तक अवैध निर्माण, सील तोड़ बिल्डर ने निर्माण कराया
जेडीए की मिलीभगत से 8 मंजिल तक अवैध निर्माण, सील तोड़ बिल्डर ने निर्माण कराया
जयपुर| सीलतोड़कर निर्माण करने वालों पर जेडीए कार्रवाई शुक्रवार को भी हुई। जिन दो भवनों पर गुरुवार को ध्वस्तीकरण कार्रवाई शुरू हुई थी, वो जारी रही। साथ ही दो नई बिल्डिंगों पर भी अवैध निर्माण को ध्वस्त किया गया। जोन-1 मालवीय नगर में रामजी-पुरा योजना के भूखंड डी-830 के सामने गणेशम् वीके सोल्यूशन एंड डवलपर्स के जी प्लस 8 मंजिल में ध्वस्तीकरण कार्रवाई शुरू हुई। बिल्डिंग 23 नवंबर 2016 को सील की गई थी। उप नियंत्रक प्रवर्तन ओपी किलानिया के नेतृत्व में कार्रवाई की गई। ईओ आलोक गौतम के मुताबिक पूरी बिल्डिंग की अवैध है, क्योंकि बिना अनुमति निर्माण किया गया है। मुख्य नियंत्रक प्रवर्तन राजेंद्र सिंह ने कहा कि बिल्डिंग में 5 मंजिल अवैध है। कार्रवाई के साथ ही सवाल भी खड़ा हो गया कि बिना मंजूरी 8 मंजिल तक निर्माण कैसे हुआ।
सील के बाद भी मिल गया स्टे, प्रवर्तन अधिकारी ने कार्रवाई प्रपोज कर दी
जेडीएकी कार्रवाई में हैरानी की बात सामने रही है कि जिन बिल्डिंगों को अवैध निर्माण के चलते सील किया गया था, उनमें भी ध्वस्तीकरण की आशंका से बिल्डरों ने स्टे ले लिया। वह भी जेडीए को सुने बगैर। दूसरी ओर संबंधित प्रवर्तन अधिकारियों की ओर से ऐसे भवनों में कार्रवाई प्रपोज करने के बाद मौके पर पहुंचने पर स्थिति का पता लग रहा है। शुक्रवार को सी स्कीम में अशोक नगर थाने के पीछे युधिष्ठिर मार्ग में आर-5 में यही हुआ।
tgl_Latn sot_Latn hin_Deva hin_Deva hin_Deva hin_Deva hin_Deva